**Ημερομηνία:** 22/11/2019

**Δελτίο Τύπου:** Γενική Συνέλευση INSULEUR και Forum

Την 24η και 25η Οκτωβρίου έλαβαν χώρα η Γενική Συνέλευση του INSULEUR και το Forum στο Gozo της Μάλτας, στο οποίο παρευρέθηκαν αντιπρόσωποι του INSULEUR από Ελλάδα, Ισπανία, Γαλλία, Ιταλία και Jersey.

Κατά τη διάρκεια της Γενικής Συνέλευσης στις 24 Οκτωβρίου, η οποία ήταν αποκλειστικά για τα μέλη του INSULEUR, συζητήθηκαν θέματα όπως η «Γαλάζια Ανάπτυξη και Νησιά» (“Blue Growth and Islands”), φορολογικές ρυθμίσεις στα νησιά, και το μεταναστευτικό φαινόμενο, ενώ κατατέθηκε πρόταση για την πραγματοποίηση αναθεωρήσεων του πλαισίου κρατικών ενισχύσεων προκειμένου να στοχεύει αποτελεσματικότερα στις νησιωτικές ανάγκες.

Το θέμα του φετινού Forum του INSULEUR, που πραγματοποιήθηκε στις 25 Οκτωβρίου, ήταν «O Ψηφιακός Μετασχηματισμός των Ευρωπαϊκών Νησιών». Τις νησιωτικές οικονομίες και ψηφιοποίηση. Συγκεκριμένα, εξετάστηκε η σχέση και η διασυνδεσιμότητα μεταξύ των νησιωτικών οικονομιών και της ψηφιοποίησης. Επιπροσθέτως, οι κεντρικές ομιλίες περιελάμβαναν πρωτοβουλίες των κατά τόπους Επιμελητηρίων αναφορικά αφενός με την ψηφιοποίηση των νησιωτικών οικονομιών και των μικρομεσαίων επιχειρήσεων και αφετέρου με την ανάπτυξη στρατηγικής για την ψηφιοποίηση στις ευρωπαϊκές νησιωτικές περιοχές.

Βάσει των εργασιών της, η Διάσκεψη συνέστησε για τα νησιά της ΕΕ:

* Εκπαίδευση και ενημέρωση της κοινότητας και της κοινωνίας
* Κατανόηση της διαδικασίας ψηφιοποίησης, ώστε να υπάρχουν καίρια στοιχεία
* Εισαγωγή αλλαγών στα προγράμματα σπουδών για την αναβάθμιση του ανθρώπινου δυναμικού
* Εξασφάλιση ισότητας ευκαιριών
* Καθιέρωση μια ευαίσθητης ισορροπίας η οποία θα επιτρέψει τη βιώσιμη καινοτομία και θα θεσπίσει νομοθεσία για την προστασία ευαίσθητων οικοσυστημάτων και τη διασφάλιση της ψηφιακής ασφάλειας
* Μετασχηματισμός νησιωτικών επιμελητηρίων και ΜΜΕ μέσω της εκμετάλλευσης νέων και καινοτόμων τεχνολογιών
* Ανάπτυξη στρατηγικών βάσει του εκάστοτε τόπου για την ανάληψη συγκεκριμένων δράσεων και την προώθηση του εδαφικού δυναμικού τους με βάση μια ανιούσα προσέγγιση.

Ως απόρροια του Φόρουμ, διατυπώθηκε η Δήλωση Συμπερασμάτων και Πρόθεσης για την ανάπτυξη μιας κοινής στρατηγικής ψηφιοποίησης για τα νησιά της ΕΕ. Η εν λόγω δήλωση αναγνώρισε τη σημασία και το δυναμικό της ψηφιοποίησης για τις νησιωτικές οικονομίες, όπου η ψηφιοποίηση δύναται να χρησιμεύσει ως οδικός χάρτης «για την αντιμετώπιση των δυσκολιών που συνδέονται γενικά με τη γεωγραφική τους απομόνωση, αναπτύσσοντας ισχυρότερους δεσμούς με τα κύρια κέντρα οικονομικής δραστηριότητας, αναπτύσσοντας καινοτόμα προϊόντα και υπηρεσίες, και διαφοροποιώντας την επιχειρηματική δραστηριότητα».

Το φόρουμ ολοκληρώθηκε από τον Joseph Borg, Πρόεδρο της INSULEUR και το Επιχειρηματικό Επιμελητήριο Gozo. Επισημάνθηκε η σημασία που έχει η σύνδεση των νησιών προκειμένου ακουστούν οι φωνές τους σε ευρωπαϊκό επίπεδο.